**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-96/2020-04**

**Дана16.06.2020. године**

**В р а њ е**

**СКУПШТИНА ГРАДА ВРАЊЕ**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 16.06.2020. године, разматрало је Нацрт Решења о отуђењууз накнаду у новцу остало земљиште у јавној својини Града Врања, са катастарске парцеле бр.752/1, у површини од 197м2, ради исправке границе суседне катастарске, Зорици Јовчић, из села Ћуковаца и донело следећи:

***З А К Љ У Ч А К***

Утврђује се Предлог Решења о отуђењууз накнаду у новцу остало земљиште у јавној својини Града Врања, са катастарске парцеле бр.752/1, остало вештачки створено неплодно земљиште, у површини од 197м2, уписане у лист непокретности број 1260 КО Ћуковац, ради исправке границе суседне катастарске парцеле, Зорици Јовчић, из села Ћуковца и доставља Скупштини на разматрање и усвајање.

Уводне напомене на седници Скупштине поднеће Драган Михајловић, начелник Одељења за урбанизам, имовинско-правне послове и комунално стамбене делатности и заштиту животне средине.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-96/2020-04**

**Дана16.06.2020. године**

**В р а њ е**

**СКУПШТИНА ГРАДА ВРАЊЕ**

**- председнику-**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 16.06.2020. године, разматрало је Нацрт Решења о отуђењууз накнаду у новцу грађевинско земљиште у јавној својини Града Врања, са катастарске парцеле број 7126/1, у површини од 189 м2, ради исправке границе суседне катастарске, Поповић Браниславу из Врања и Нешић Димитрију из Врања и донело следећи:

***З А К Љ У Ч А К***

Утврђује се Предлог Решења о отуђењууз накнаду у новцу грађевинско земљиште у јавној својини Града Врања, са катастарске парцеле број 7126/1, у површини од 189 м2, уписана у лист непокретности број 14976 КО Врање 1, ради исправке границе суседне катастарске парцеле, Поповић Браниславу из Врања, улица Jабланичка број 15 и Нешић Димитрију из Врања, улица Кајмакчаланска број 136, сувласницима на по ½ идеалну и доставља Скупштини на разматрање и усвајање.

Уводне напомене на седници Скупштине поднеће Драган Михајловић, начелник Одељења за урбанизам, имовинско-правне послове и комунално стамбене делатности и заштиту животне средине.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**

На основу члана 58. Закона о запосленима у аутономним покрајинама и јединицама локалне самоуправе („Службени гласник РС“, број 21/2016, 113/2017, 113/2017 – др.закон и 95/2018), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе („Службени гласник РС“, број 88/2016 и 113/2017 – др.закон),члана 63. став 1. тачка 4) и члана 75. став 2. Статута града Врања („Службеник гласник града Врања“, број 37/2018) и члана 36. став 1. тачка 3) Одлуке о организацији Градске управе града Врања („Службени гласник града Врања“, број 35/2016, 23/2017, 36/2017, 10/2018, 37/2018, 11/2019, [25/2019](javascript:void(0)) и [25/2019-исправка](javascript:void(0))), Градско веће града Врања, на предлог начелника Градске управе града Врања, дана:16.06.2020. године, усвојило је

**П Р А В И Л Н И К**

**О ИЗМЕНАМА И ДОПУНАМА ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У**

**ГРАДСКОЈ УПРАВИ ГРАДА ВРАЊА, ГРАДСКОМ ПРАВОБРАНИЛАШТВУ ГРАДА ВРАЊА И СЛУЖБИ ИНТЕРНЕ РЕВИЗИЈЕ ГРАДА ВРАЊА**

**Члан 1.**

Правилник о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-98/6/2019-04 од 16.05.2019.године, Правилник о измени и допуни Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-154/5/2019-04 од 20.08.2019.године, Правилник о изменама и допунама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-202/4/2019-04 од 04.11.2019.године, Правилника о изменама и допунама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-214/4/2019-04 од 29.11.2019.године, Правилник о изменама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-250/4/2019-04 од 25.12.2019.године, Правилник о изменама и допунама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-17/5/2020-04 од 23.01.2020.године, Правилник о изменама и допунама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-46/2020-04 од 25.02.2020.године, Правилник о изменама и допуни Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-48/2020-04 од 06.03.2020.године и Правилник о изменама и допунама Правилника о организацији и систематизацији радних места у Градској управи града Врањa, Градском правобранилаштву града Врања и Служби интерне ревизије града Врања број 06-75/1/2020-04 од 30.04.2020.године, у члану 19. мења се тако што, у табеларном прегледу који се односи на службенике – извршиоце, за самосталног саветника број радних места 39 мења се у 40, а број службеника 43 мења се у 44; за саветника број радних места 39 мења се у 40, а број службеника 53 мења се у 55; за млађег саветника број службеника 16 мења се у 15; за сарадника број службеника 43 мења се у 42; за вишег референта број службеника 48 мења се у 47. Укупан број радних места службеника – извршиоца „152“ мења се у „154.“

**Члан 2.**

У члану 20., ставу 1., број „176“ мења се у број „178“.

У истом ставу, у алинеји 3., број „152“ мења се у број „154.“

**Члан 3.**

У члану 21., у одељку 6.1., редни број 10. „**Стручни послови у области туризма, припреме и реализације пројеката у Канцеларији за локални економски развој**“, у ставу 2., речи: „Пружа неопходне податке за израду финансијских и планова (јавних) набавки за све буџетске кориснике за које Градска управа града Врања као наручилац спроводи поступке (јавних) набавки, као службеник са положеним стручним испитом за обављање послова јавних набавки или члан комисије за јавне набавке, у зависности од врсте поступка, обавља све послове прописане чланом 39. и 54. Закона о јавним набавкама, води евиденцију о спроведеним поступцима (јавних) набавки и закључених уговора, издатих наруџбеница и уредно регистрованих фактура или других захтева за исплату, пружа неопходне податке за израду свих врста извештаја, по овлашћењу буџетских корисника прати извршење уговора закључених након спроведених поступака јавних набавки; обавља послове у складу са канцеларијским пословањем поштујући рокове прописане позитивним прописима који уређују област јавних набавки.“ бришу се.

Став 3. „Услови“, допуњује се тако што се иза речи: „економских наука“ додаје запета и следеће речи: „правних наука, друштвено-хуманистичких наука“.

**Члан 4.**

У члану 21., у одељку 6.1., редни број 11. „**Послови геодетског снимања терена и припреме документације за реализацију пројеката и послова у вези са грађевинским земљиштем у јавној својини**“, став 3. допуњује се тако што се иза речи: „геодетског инжењерства" додаје запета и следеће речи: „архитектонског инжењерства, грађевинског инжењерства".

**Члан 5.**

У члану 21., у одељку 6.1., иза редног броја 11. додаје се редни број 11.1., који гласи:

„**11.1. Послови припреме документације за реализацију пројеката и послови у вези са грађевинским земљиштем у јавној својини**

**Звање: Млађи саветник број службеника 1**

**Опис посла:** учествује у обављању послова идентификације неопходних планско–техничких и имовинских услова за реализацију инфраструктурних пројеката, припрема и прибавља одговарајућу документацију од надлежних служби и органа на локалном и републичком нивоу; учествује у пословима у вези са грађевинским земљиштем у јавној својини, који се односе на престанак права коришћења грађевинског земљишта, прибављање и располагање грађевинским земљиштем, размену грађевинског земљишта између Града и других носиоца права својине на грађевинском земљишту, деобу грађевинског земљишта у сусвојини или заједничкој својини града и других носиоца права својине, установљавање права службености на грађевинском земљишту и другим пословима који су у вези са грађевинским земљиштем у јавној својини града; учествује у припреми и реализацији Програма отуђења грађевинског земљишта у јавној својини града, Програма уређивања грађевинског земљишта у јавној својини града и Програма постављања мањих монтажних објеката привременог карактера на јавним површинама, у сарадњи са стручним службама Градске управе, јавним предузећима и установама чији је оснивач град; припрема документацију за потребе јавних набавки и врши друге послове од значаја за имплементацију инфраструктурних пројеката; прати конкурсе и јавне позиве домаћих и страних донатора, учествује у изради пројектних предлога и врши имплементацију пројеката из делокруга своје надлежности у сарадњи са надлежним стручним службама Градске управе, надлежним јавним предузећима и установама, и осталим органима у оквиру своје надлежности. Обавља и друге послове по налогу руководиоца Одељења и начелника Градске управе.

**Услови:** стечено високо образовање из научне области правних наука, економских наука или менаџмента на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, завршен приправнички стаж или најмање пет година проведених у радном односу код послодавца из члана 1. ст. 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет)."

**Члан 6.**

У члану 21., у одељку 6.1., редни број 12.1.„**Послови у вези са грађевинским земљиштем у јавној својини**“,у ставу 1., речи: „број службеника 1“ замењују се речима: „број службеника 2“.

**Члан 7.**

У члану 21., у одељку 6.2., редни број 17. „**Ликвидатор I**“, у ставу 1., речи: „број службеника 2“ замењују се речима: „број службеника 1“.

**Члан 8.**

У члану 21., у одељку 6.2., редни број 28. „**Правни послови у области јавних набавки**“, у ставу 1., речи: „Звање: Млађи саветник“ замењују се речима: „Звање: Саветник“.

Став 3. „Услови“ мења се и гласи:

„**Услови:** стечено високо образовање из научне области правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет)."

**Члан 9.**

У члану 21., у одељку 6.2., редни број 36. „**Порески инспектор II**“, у ставу 1., речи: „број службеника 1“ замењују се речима: „број службеника 2“.

Став 3. „Услови“, допуњује се тако што се иза речи: „правних наука“ додаје запета и следеће речи: „менаџмента, техничких наука, технолошких наука“.

**Члан 10.**

У члану 21., у одељку 6.3., редни број 52. „**Праћење квалитета услуга јавних предузећа у погледу одржавања јавне хигијене и комуналне инфраструктуре, стручно-технички, економско-финансијски послови управљања имовином и управно-правни послови који се односе на коришћење јавних површина по захтевима правних и физичких лица**“, у ставу 2., речи: „врши надзор у погледу количина и квалитета услуга јавних предузећа у делу одржавања јавне хигијене и јавног зеленила.“, бришу се.

**Члан 11.**

У члану 21., у одељку 6.3., редни број 55. „**Послови праћења рада јавних предузећа и квалитета услуга, одржавања јавне хигијене и комуналне инфраструктуре**"**,** у ставу 2., иза речи: „прати реализацију уговора између ЈП, ЈКП и Града.", додају се следеће речи: „Врши надзор у погледу количина и квалитета услуга јавних предузећа у делу одржавања јавне хигијене и јавног зеленила."

**Члан 12.**

У члану 21., у одељку 6.6., редни број 94. „**Заменик матичара за Врање**“, у ставу 1., речи: „број службеника 7“ замењују се речима: „број службеника 6“.

**Члан 13.**

У члану 21., у одељку 6.6., редни број 122. „**Послови писарнице и архиве**“, у ставу 1., речи: „број службеника 5“ замењују се речима: „број службеника 4“.

**Члан 14.**

У члану 21., у одељку 6.8., редни број 146. „**Комунални инспектор**“, у ставу 1., речи: „број службеника 6“ замењују се речима: „број службеника 5“.

**Члан 15.**

У члану 21., у одељку 6.11., редни број 162.1. „**Послови унапређења и управљања људским ресурсима**“ у ставу 2., речи: „Одлучује о захтевима за одобравање бесплатне правне помоћи у складу са Законом о бесплатној правној помоћи и подзаконским актима из ове области.", бришу се.

У ставу 3., „Услови“, речи: „завршенa обука за одлучивање о захтевима за одобравање бесплатне правне помоћи, дозвола за одлучивање о захтевима за одобравање бесплатне правне помоћи", бришу се.

**Члан 16.**

У члану 21., у одељку 6.13., иза редног броја 178. додаје се редни број 179., који гласи:

„**179.** **Буџетски инспектор**

**Звање: Самостални саветник број службеника 1**

**Опис посла:** врши контролу пословних књига, извештаја, евиденције и друге документације код директних и индиректних корисника буџетских средстава, организација обавезног социјалног осигурања, јавних предузећа основаних од стране јединице локалне самоуправе, правних лица основаним од стране тих јавних предузећа, правних лица над којима јединица локалне самоуправе има директну или индиректну контролу над више од 50% капитала или више од 50% гласова у управном одбору као и код других правних лица у којима јавна средства чине више од 50% укупног прихода, правних лица и других субјеката којима су директно или индиректно дозначена средства буџета јединице локалне самоуправе за одређену намену, правним лицима и другим субјектима који су учесници у послу који је предмет контроле и субјектима који користе средтва буџета јединице локалне самоуправе по основу задуживања, субвенција, остале државне помоћи у било ком облику, донација, дотација и др., као и других субјеката за које је Законом о буџетском систему и другим законом овлашћен да врши инспекцијску контролу примене закона у области материјално-финансијског пословања и наменског и законитог коришћења средстава код субјекта инспекцијске контроле. Врши послове контроле по Програму рада буџетске инспекције који утврђује министар надлежан за послове финансија, односно надлежни извршни орган јединице локалне самоуправе. Има право увида у документацију о послу који је предмет контроле и код других правних лица, учесника у том послу. Контролише предузете мере за отклањање неправилности и ефекте предузетих мера, покреће прекршајне поступке и друге мере предвиђене законом. У свом раду има обавезе и овлашћења прописана Уредбом о раду, овлашћењима и обележјима буџетске инспекције. Обавља и друге послове по налогу руководиоца Службе и начелника Градске управе.

**Услови:** стечено високо образовање из научне области економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци, познавање рада на рачунару (MS Office пакет и интернет)."

**Члан 17.**

Правилник ступа на снагу осмог дана од дана објављивања на огласној табли.

**ГРАДСКО ВЕЋЕ ГРАДА ВРАЊА,**

**дана:16.06.2020. године, број:06-96/1/2020-04**

**ПРЕДСЕДНИК ГРАДСКОГ ВЕЋА**

**др Слободан Миленковић**